ซีโรเบสวัน

ซีโรเบสวัน (Zerobaseone; หรือเขียนด้วยตัวใหญ่ทั้งหมด; ; ชื่อย่อ ซีบีวัน; ZB1) เป็นบอยแบนด์เกาหลีใต้ที่ก่อตั้งขึ้นจากการแข่งขันรายการเรียลลิตีบอยส์แพลนเน็ตของเอ็มเน็ตในปี ค.ศ. 2023 บริหารโดยเวกวัน กลุ่มประกอบด้วยสมาชิกเก้าคน ได้แก่ คิม จี-อุง, จาง ฮ่าว, ซ็อง ฮัน-บิน, ซ็อก แมทธิว, คิม แท-แร, ริกกี, คิม กยู-บิน, พัก ก็อน-อุก และ ฮัน ยู-จิน โดยกลุ่มเปิดตัวเมื่อวันที่ 10 กรกฎาคม ค.ศ. 2023 ด้วยอีพี Youth in the Shade และจะทำกิจกรรมเป็นเวลา 2 ปี 6 เดือน
== ชื่อ ==
ซีโรเบสวัน หมายถึง "การเดินทางของเด็กฝึกทั้งเก้าที่จะสมบูรณ์เป็นหนึ่งเดียวหลังจากเปิดตัว" และหมายถึง "จุดเริ่มต้นอันรุ่งโรจน์" ของสมาชิกทั้งเก้า เริ่มจากศูนย์ (0) และลงท้ายด้วยหนึ่ง (1) และแสดงถึงความมุ่งมั่นของสมาชิกที่จะแบ่งปันกับแฟน ๆ ถึงการเดินทางที่ยังไม่สิ้นสุดของกลุ่มตั้งแต่ศูนย์ถึงหนึ่ง และ Zerobaseone ย่อเป็น ZB1
== ประวัติ ==
=== การก่อตั้งผ่านรายการบอยส์แพลนเน็ต ===
ซีโรเบสวันก่อตั้งขึ้นผ่านการแข่งขันรายการเรียลลิตีบอยส์แพลนเน็ตของเอ็มเน็ต ซึ่งออกอากาศตั้งแต่วันที่ 2 กุมภาพันธ์ ถึง 20 เมษายน ค.ศ. 2023 รายการนี้มีผู้เข้าแข่งขัน 98 คนจากทั่วโลก ส่วนใหญ่มาจากเกาหลีใต้ จีน ฮ่องกง ไต้หวัน ญี่ปุ่น ไทย เวียดนาม สหรัฐ และแคนาดา เพื่อแข่งขันและเปิดตัวในกลุ่มบอยแบนด์ข้ามชาติ จากผู้เข้าแข่งขันทั้งหมด 98 คนในตอนแรก มีเพียง 9 อันดับแรกเท่านั้นที่จะได้เป็นผู้เข้ารอบสุดท้าย สมาชิกทั้งหมดได้รับการประกาศในตอนสุดท้ายซึ่งออกอากาศสดในวันที่ 20 เมษายน ค.ศ. 2023
ก่อนที่จะปรากฏตัวในรายการสมาชิกหลายคนเคยทำงานในวงการบันเทิงมาก่อน คิม จี-อุงเป็นสมาชิกของบอยแบนด์ไอเอ็นเอ็กซ์ และนักแสดงที่เคยปรากฏตัวในเว็บซีรีส์หลายเรื่อง เช่น Kissable Lips และ Roommates of Poongduck 304 ในปี ค.ศ. 2020 คิม แท-แรเข้าแข่งขันในรายการแข่งขันร้องเพลง Top 10 Student ในปี ค.ศ. 2021 พัก ก็อน-อุกเข้าแข่งขันในรายการเรียลลิตีเอาชีวิตรอด  อย่างไรก็ตาม เขาไม่ได้อยู่ในรายชื่อสุดท้ายของบอยแบนด์แทน
=== 2023–ปัจจุบัน: เปิดตัวด้วย Youth in the Shade ===
ในเดือนเมษายน ค.ศ. 2023 เวกวันประกาศว่าซีโรเบสวันเริ่มเตรียมตัวโดยมีเป้าหมายที่จะเปิดตัวในกลางปี
วันที่ 14 พฤษภาคม ซีโรเบสวันได้ปล่อยภาพยนตร์สปอยล์เรื่อง Youth in the Shade หลังจากเสร็จสิ้นกิจกรรมกลุ่มครั้งแรกของพวกเขาที่เคคอนเจแปน 2023 วิดีโอที่ปล่อยออกมามีสมาชิกสองคนคือ จาง ฮ่าว และซ็อง ฮัน-บิน ซึ่งในตอนท้ายของวิดีโอได้เผชิญหน้ากันโดยมีเทียนเล่มเล็ก ๆ อยู่ตรงกลาง หลังจากนั้นมีคำว่า 'Youth', 'In The' และ 'Shade' วันที่ 26 พฤษภาคม เวกวันยืนยันว่าซีโรเบสวันจะเปิดตัวในเดือนกรกฎาคม 2023
วันที่ 22 มิถุนายน ตอนแรกของรายการเรียลลิตีก่อนเปิดตัวของกลุ่ม แคมป์ซีโรเบสวัน ได้ออกอากาศทางช่องเอ็มเน็ต รายการเรียลลิตีประกอบด้วย 3 ตอนที่มุ่งสู่การเดินทางที่จะช่วยให้สมาชิกผูกพันและรู้จักกันดียิ่งขึ้น วันที่ 26 มิถุนายน มีรายงานว่าอัลบั้มมียอดสั่งซื้อล่วงหน้ามากกว่า 780,000 ชุดภายในห้าวัน ต่อมามียอดมากกว่า 1.08 ล้านชุดภายในวันที่ 4 กรกฎาคม และได้สร้างสถิติเป็นอัลบั้มเปิดตัวของเคป็อปที่มียอดสั่งซื้อล่วงหน้ามากที่สุด กลุ่มเปิดตัวเป็นทางการเมื่อวันที่ 10 กรกฎาคม 2023 ด้วยอีพี Youth in the Shade และได้รับชัยชนะในรายการเพลงครั้งแรก หลังจากเปิดตัวได้แปดวันในรายการเดอะโชว์ของเอสบีเอสเอ็มที่ออกอากาศเมื่อวันที่ 18 กรกฎาคม แปดวันหลังจากการเปิดตัว กลุ่มได้จัดแฟนคอนเสิร์ตครั้งแรกที่ Gocheok Sky Dome เมื่อวันที่ 15 สิงหาคม โดยมีผู้เข้าร่วม 18,000 คน ในเวลาต่อมา Youth in the Shade มียอดขายมากกว่า 2 ล้านชุด สร้างสถิติยอดขายสำหรับอัลบั้มเปิดตัวของเคป็อป
วันที่ 20 สิงหาคม มีการประกาศว่าซีโรเบสวันจะวางจำหน่ายอีพีที่สองในเดือนพฤศจิกายน วันที่ 6 ตุลาคม มีการประกาศว่าอีพีที่สองของกลุ่ม Melting Point จะปล่อยในวันที่ 6 พฤศจิกายน วันที่ 26 ตุลาคม มีรายงานว่าอัลบั้มนี้มียอดสั่งซื้อล่วงหน้ามากกว่า 1.7 ล้านชุด
== สมาชิก ==
คิม จี-อุง (김지웅)
จาง ฮ่าว (章昊; 장하오)
ซ็อง ฮัน-บิน (성한빈) – หัวหน้าวง
ซ็อก แมทธิว (석매튜)
คิม แท-แร (김태래)
ริกกี (沈泉锐; 리키)
คิม กยู-บิน (김규빈)
พัก ก็อน-อุก (박건욱)
ฮัน ยู-จิน (한유진)
==ผลงานเพลง==
===อีพี===
=== ซิงเกิล ===
=== เพลงอื่นที่ติดชาร์ต ===
== ผลงานการแสดง ==
=== รายการเรียลลิตี ===
=== รายการออนไลน์ ===
== ผลงานวิดีโอ ==
=== มิวสิกวิดีโอ ===
==คอนเสิร์ตและทัวร์==
===แฟนคอนเสิร์ต===
==รางวัลและการเสนอชื่อ==
== หมายเหตุ ==
== อ้างอิง ==
== แหล่งข้อมูลอื่น ==
กลุ่มดนตรีเคป็อป
กลุ่มดนตรีจากโซล
กลุ่มดนตรีที่ก่อตั้งในปี พ.ศ. 2566
บอยแบนด์เกาหลีใต้
กลุ่มดนตรีแดนซ์สัญชาติเกาหลีใต้
กลุ่มดนตรีป็อปสัญชาติเกาหลีใต้
ศิลปินสังกัดเวกวันเอนเตอร์เทนเมนต์
ก่อตั้งในประเทศเกาหลีใต้ในปี พ.ศ. 2566